Diari Oficial de la Generalitat Valenciana


Sumari del DOGV 5608, del 27-09-2007 (2007/11189)

RESOLUCIÓ de 25 de juliol de 2007, de la Direcció General per al Canvi Climàtic, per la qual s'atorga a l'empresa Martínez Loriente, SA l'autorització ambiental integrada per a un escorxador de vaquí i les instal·lacions de processament de carn al terme municipal de Bunyol (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5608

Data del DOGV
:   27-09-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/11660


Data del document
:   25-07-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Buñol
    * indústria càrnia
    * empresa privada

RESOLUCIÓ de 25 de juliol de 2007, de la Direcció General per al Canvi Climàtic, per la qual s'atorga a l'empresa Martínez Loriente, SA l'autorització ambiental integrada per a un escorxador de vaquí i les instal·lacions de processament de carn al terme municipal de Bunyol (València). [2007/11583]  
Vistos els documents que es troben en l'expedient 096/06 IPPC, instruït a instàncies de l'empresa Martínez Loriente, SA, a fi d'obtenir l'autorització ambiental integrada per a un escorxador de vaquí i les instal·lacions de processament de carn s'emet la present resolució de conformitat amb els següents,  
Antecedents de fet  
Primer. Amb data 27 de juliol del 2006, en representació de l'empresa Martínez Loriente, SA, amb CIF V-55.669.069, Francisco Garrigues Sanchis presenta en la conselleria de Territori i Habitatge sol·licitud d'autorització ambiental integrada per a un escorxador de vaquí i les instal·lacions de processament de carn ubicats al polígon industrial el Rincón, de Buñol (València), i que es detalla en l'annex I.  
La sol·licitud s'acompanya de l'informe urbanístic favorable emés per l'Ajuntament de Buñol amb data 30 de juny del 2006.  
Segon. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanya la sol·licitud.  
Tercer. Amb data 28 de setembre del 2006, la conselleria de Territori i Habitatge requereix nova documentació a l'empresa, i es presenta amb data 13 d'octubre del 2006.  
Quart. Amb data 22 de novembre del 2006, se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, amb la publicació de l'anunci en el Diari Oficial de la Generalitat (DOGV núm. 5393).  
Durant aquest període no es presenten al·legacions al projecte ni en aquesta conselleria ni en l'Ajuntament de Buñol. En l'expedient consta el certificat de la informació pública.  
Cinqué. Transcorregut el termini d'informació pública, amb data 13 de febrer del 2007 se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte en tots aquells aspectes que siguen de la seua competència.  
Sisé. Amb data 10 d'abril del 2007, la Direcció General de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental, el projecte per a l'obtenció de l'autorització ambiental integrada i l'estudi d'impacte ambiental, sempre que es complisquen les condicions que s'adjunten en l'annex II de la present autorització.  
Seté. Segons el que disposa l'article 19 de la Llei 16/2002, la Confederació Hidrogràfica del Xúquer emet amb data 29 de juny del 2007 informe favorable respecte de la gestió de les aigües residuals de l'escorxador de vaquí i processament de carn propietat de Martínez Loriente, SA.  
Huité. Amb data 2 de juliol del 2007, d'acord amb l'article 18 de la Llei 16/2002, l'Ajuntament de Buñol emet informe favorable sobre els aspectes de la seua competència.  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.  
Nové. Amb data 23 de juliol del 2007 es realitza el tràmit d'audiència a l'interessat sense haver presentat observacions a la proposta de resolució.  
Deu. Amb data 24 de juliol del 2007, la Comissió d'Anàlisi Ambiental Integrat celebra una sessió ordinària i aprova la proposta de resolució de l'expedient 096/06 IPPC de sol·licitud d'autorització ambiental integrada, promoguda per Martínez Loriente, SA.   
Als anteriors fets s'apliquen els següents,  
Fonaments de Dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de la dita Llei estan subjectes a autorització ambiental integrada.  
La instal·lació de referència està inclosa en l'epígraf 9.1.a i 9.1.b.1 de l'annex I de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana, l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic, exercir les competències en matèria d'intervenció administrativa ambiental d'activitats.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap d'àrea de Qualitat Ambiental, fent ús de les competències que tinc atribuïdes, resolc:  
Primer. Concedir a Martínez Loriente, SA l'autorització ambiental integrada per a un escorxador de vaquí i les instal·lacions de processament de carn ubicats al polígon industrial el Rincón, de Buñol (València), d'acord amb el projecte de sol·licitud d'autorització ambiental integrada, de juliol del 2006, i subscrit per Juan José García Molina, que queda inscrita en el Registre General d'Instal·lacions IPPC de la Comunitat Valenciana amb el número 087-07/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
S'inclouen en la present autorització els següents focus d'emissió:  
Identificació focus Descripció   
F-1 Calderes d'aigua calenta   
F-2 Calderes d'aigua calenta   
F-3 Calderes d'aigua calenta   
F-4 Generadors de vapor   
F-5 Generadors de vapor   
F-6 Generadors de vapor   
Els valors límit d'emissió de contaminants seran els següents:  
Contaminants Límits d'emissió   
Partícules (1) 30 mg/Nm³   
Opacitat 2   
SO2 200 mg/Nm³   
CO 625 mg/Nm³   
NOx (mesurat com NO2) 1.000 mg/Nm³   
(1) Queden exclosos de mesurament d'emissió de partícules els focus que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
1.2. Control de les emissions  
La periodicitat mínima de control de les emissions en els focus canalitzats, per entitat col·laboradora en matèria de qualitat ambiental en cada focus serà la següent, segons el cabal emés:  
Cabal Periodicitat   
Q > 30.000 Nm³/h Anual   
30.000 =Q =10.000 Nm³/h Biennal   
10.000 Nm³/h > Q Triennal   
S'hauran de complir les següents condicions de presa de mostres i expressió de resultats:  
a) Punts de presa de mostra: Els focus canalitzats hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no existisquen altres estructures d'altura superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures s'hauran de realitzar en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15%.  
2. Soroll  
Respecte al nivell de sorolls transmesos a l'exterior, haurà de complir-se el que estableixen la Llei 7/2002, de 3 de desembre, de la Generalitat Valenciana de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'hauran de complir els límits sonors externs establits per a zones d'ús industrial, que són els següents:  
Diürn Nocturn   
70 dB(A) 60 dB(A)   
En aquest sentit, una entitat col·laboradora en matèria de qualitat ambiental haurà de realitzar una auditoria acústica en l'entorn immediat de la parcel·la de l'activitat per al camp de la contaminació acústica almenys cada cinc anys, d'acord amb l'article 37 de la dita Llei.  
La primera auditoria acústica haurà de realitzar-se després de la posada en marxa de la instal·lació.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
3. Abocaments  
La documentació presentada defineix i justifica la inexistència d'abocaments de l'escorxador de vaquí i processament de carn a domini públic hidràulic, per estar connectades les seues aigües residuals industrials i domèstiques a l'EDAR del polígon industrial el Rincón de Buñol, on s'ubica l'esmentada indústria.  
Amb data 25 de maig del 2007, la Confederació Hidrogràfica del Xúquer va autoritzar l'abocament d'aigües residuals al barranc del Gallo procedent de l'EDAR del polígon industrial el Rincón de Buñol on es tracten les aigües de l'activitat objecte d'aquesta autorització ambiental integrada.  
Tipus residu Etapa produït Quantitat (Kg/any) Codificació  
 RD 952/1997 € Llista Europea de Residus  
Greix  
Categoria 3 Escorxador / especejament 01.322.605 02 02 99  
MER  
Categoria 1 Escorxador 6.028.901 02 02 99  
Fem  
Categoria 2 Estables / escorxador 5.714.709 02 02 99  
Sang  
Categoria 3 Escorxador 2.824.913 02 02 99  
Cost  
Categoria 3 Escorxador 2.602.160 02 02 99  
Minves (sense oreig)  
Categoria 3 Escorxador 3.872.649 02 02 99  
Ossos  
Categoria 3 Especejament 5.139.101 02 02 99  
Paper i cartó Envasos i embalatges  
Oficines 80.000 15 01 01 / 20 01 01  
Inerts Obres / manteniment 577.300 17 09 04  
Ferralles Tallers 10.000 17 04 07  
Plàstics Envasos i embalatges  
Oficines 785.496 15 01 02 / 20 01 39  
Oli amb amoníac Manteniment 1.000 Q8//R13//L8//C51//H5/14//A111//B0005  
 13 01 13\*  
Oli mineral usat Tallers i manteniment 1.000 Q7//R13//L8//C51//H14// A111//B0005  
 13 02 05\*  
Aigua glicolada amb amoníac Manteniment de refrigeració 0 (previsió sinistre) Q7//R11//L9//C51//H5//A110//B0005  
 16 10 01\*  
Filtres d'oli Tallers i manteniment 70 Q6//R4//S35//C51//H5//A111//B0019  
 16 01 07\*   
Envasos plàstics contaminats Tallers i manteniment.  
 Neteja 400 Q5//R3//S36//C41/51//H5//A111//B0005  
 15 01 10\*  
Envasos metàl'lics contaminats Tallers i manteniment.  
 Neteja 200 Q5//R4//S36//C41/51//H5//A111//B0019  
 15 01 10\*  
Draps i absorbents contaminats Tallers i manteniment.  
 Neteja 100 Q5//D15//S34//C41/51//H5//A111//B0005  
 15 02 02\*  
Piles de botó Manteniment 10 Q6//R13//S37//C16//H6/14//A111//B0019  
 16 06 03\*  
Bateries i piles Ni-Cd Manteniment 50 Q6//D15//S37//C5//H5//A111//B0019  
 16 06 02\*  
Tubs fluorescents Manteniment 40 Q14//R13//S40//C16//H6/14//A111//B0019  
 20 01 21\*  
4. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial Decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial Decret 833/1988 de 20 de juliol, sobre el reglament per a l'execució de la Llei 20/1986, modificat pel Reial Decret 952/1997.  
La gestió de subproductes animals (animals morts i residus d'origen animal) s'efectuarà d'acord amb les normes establides respecte d'això en el Reglament CE 1774/2002, així com en el Reial Decret 1429/2003, de 21 de novembre del 2003, pel qual es regulen les condicions d'aplicació de l'esmentat Reglament.  
5.1. Producció de residus  
S'autoritza la producció dels residus següents, sempre que la seua capacitat de generació anual siga de l'ordre de magnitud de la que a continuació es detalla i se sacrifiquen de l'ordre de 56.000 t/any de bestiar vaquí, i es processen de l'ordre de 78.420 t/any de carn al centre productiu detallat en l'annex I.  
Dissolvent no halogenat Tallers i manteniment.  
 Neteja 100 Q8//R13//L5//C41//H3B/5//A111//B0005  
 07 01 04\*  
\* \* \* \* \*  
Tipo residuo Etapa producido Cantidad (Kg/año) Codificación  
 RD 952/1997 € Lista Europea de Residuos  
Grasa  
Categoría 3 Matadero / despiece 87.116.563 02 02 99  
MER  
Categoría 1 Matadero 6.414.317 02 02 99  
Estiércol  
Categoría 2 Establos / matadero 5.958.728 02 02 99  
Sangre  
Categoría 3 Matadero 2.216.938 02 02 99  
Coste  
Categoría 3 Matadero 2.870.092 02 02 99  
Mermas (sin oreo)  
Categoría 3 Matadero 3.744.605 02 02 99  
Huesos  
Categoría 3 Despiece 5.237.206 02 02 99  
Papel y cartón Envases y embalajes  
 Oficinas 80.000 15 01 01 / 20 01 01  
Inertes Obras / mantenimiento 791.023 17 09 04  
 Chatarras Talleres 10.000 17 04 07  
Plásticos Envases y embalajes  
 Oficinas 113.862 15 01 02 / 20 01 39  
Aceite con amoníaco Mantenimiento 1.000 Q8//R13//L8//C51//H5/14//A111//B0005  
 13 01 13\*  
Aceite mineral usado Talleres y mantenimiento 1.000 Q7//R13//L8//C51//H14//A111//B0005  
 13 02 05\*  
Agua glicolada con amoníaco Mantenimiento refrigeración 0 (previsión siniestro) Q7//R11//L9//C51//H5//A110//B0005  
 16 10 01\*  
Filtros de aceite Talleres y mantenimiento 70 Q6//R4//S35//C51//H5//A111//B0019  
 16 01 07\*  
Envases plásticos contaminados Talleres y mantenimiento.  
 Limpieza 400 Q5//R3//S36//C41/51//H5//A111//B0005  
 15 01 10\*  
Envases metálicos contaminados Talleres y mantenimiento.  
 Limpieza 200 Q5//R4//S36//C41/51//H5//A111//B0019  
 15 01 10\*  
Trapos y absorbentes contaminados Talleres y mantenimiento.  
 Limpieza 100 Q5//D15//S34//C41/51//H5//A111//B0005  
 15 02 02\*  
Pilas botón Mantenimiento 10 Q6//R13//S37//C16//H6/14//A111//B0019  
 16 06 03\*  
Baterías y pilas Ni-Cd Mantenimiento 50 Q6//D15//S37//C5//H5//A111//B0019  
 16 06 02\*  
Tubos fluorescentes Mantenimiento 40 Q14//R13//S40//C16//H6/14//A111//B0019  
 20 01 21\*  
Disolvente no halogenado Talleres y mantenimiento.  
 Limpieza 100 Q8//R13//L5//C41//H3B/5//A111//B0005  
 07 01 04\*  
L'esmentat centre productiu queda inscrit en el Registre de Petits Productors de Residus Perillosos de la Comunitat Valenciana.  
En cas que es generen residus sanitaris i veterinaris s'hauran de gestionar a través de gestor autoritzat i aportar documents d'acceptació. Aquests documents han de ser originals (o compulsats), han d'estar segellats pel gestor, i han d'estar vigents.  
5.2. Control de residus  
Els residus poden ser emmagatzemats durant un període igual o inferior a sis mesos, en el cas de perillosos, i en el cas de residus no perillosos es poden emmagatzemar per un període d'un any quan la destinació final siga l'eliminació, i de dos anys quan la destinació final siga la valoració, els quals hauran de ser entregats a gestor autoritzat transcorregut el dit període. Aquest emmagatzemament temporal de residus perillosos s'ha de realitzar segregat per tipus de residu, ha d'estar convenientment senyalitzat i s'ha de realitzar en lloc teulada, amb sòl impermeable i sistemes d'arreplega de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, s'haurà de comptar amb cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.  
Per a la recollida de possibles fugues o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent una vegada contaminat es gestionarà com a residu perillós o no perillós, segons corresponga.  
L'envasament i etiquetatge dels residus serà d'acord amb el que exposen els articles 13 i 14 del Reial Decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos i els no perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'ha d'elaborar un pla de prevenció i reducció de residus perillosos que es presentarà a la Direcció General per al Canvi Climàtic.  
Anualment s'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial Decret 833/1988.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen les presents condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial Decret 782/1998, de 30 d'abril, pel qual es desenvolupa el Reglament per al desplegament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que cal adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament de l'activitat, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.  
7. Declaració d'impacte ambiental  
S'han de complir les condicions establides en la declaració d'impacte ambiental emesa per la Direcció General de Gestió del Medi Natural de data 10 d'abril del 2007, que s'adjunta en l'annex II de la present resolució.  
8. Altres condicions  
Caldrà ajustar-se al que disposa el Reial Decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
9. Obligació de subministrament d'informació  
Abans de l'1 de març de cada any haurà de notificar a la Direcció General per al Canvi Climàtic d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial Decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans del dit termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General per al Canvi Climàtic a l'efecte del reconeixement corresponent, es presentarà prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que siguen aplicables, així com aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General per al Canvi Climàtic.  
Cinqué. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal·lacions objecte de la present resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de la conselleria de Medi Ambient, Aigua, Urbanisme i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 25 de juliol de 2007. El director general per al Canvi Climàtic: Jorge Lamparero Lázaro.  
ANNEX I  
Descripció del projecte  
Martínez Loriente, SA va a construir una nova fàbrica a Buñol, amb una capacitat de producció de 56.000 t/any de bestiar vaquí i de 78.420 t/any de carn processada, en la qual es realitzaran les operacions següents:  
Línia de sacrifici i preparació de la canal de vaquí.  
Procés de preparació de la canal de víscera roja i de caps de vaquí.  
Despulles roges: llengües, melses, cors, pàncrees, renyons, fetges, pulmons, tràquees i esòfags.  
Procés de preparació de la canal de víscera blanca de vaquí.  
Despulla blanca: secció d'estómacs.  
Processament d'esquarterament i especejament de vaquí.  
Després de la preparació de les canals, aquestes són transportades a la cambra d'oreig. Des d'ací poden anar a expedició o a esquarterament. La instal·lació es deixarà prevista amb la possibilitat de rebre quarts des de l'exterior   
Procés de filetejat de vaquí.  
Procés tecnològic de fabricació d'elaborats carnis.  
Es rep especejament de porcí, boví i pollastre per a elaborar carn freda.  
Procés tecnològic de fabricació de carn picada.  
Es rep carn d'aus i de porcí i boví fresca.  
Procés tecnològic de congelació i emmagatzemament frigorífic.  
Les calderes d'aigua calenta sanitària i els generadors de vapor utilitzen gas natural com a combustible, i emeten a l'atmosfera els gasos de combustió.  
Des de la xarxa municipal de subministrament s'ompliran automàticament uns depòsits de regulació i emmagatzemament, i després d'un procés de tractament de l'aigua per osmosi inversa (ja que l'aigua de la xarxa és molt alcalina i porta dissolts molts minerals), postcloració i regulació del pH, es distribuirà als diferents serveis, amb ajuda del corresponent grup de pressió i bombament.  
Hi ha tres xarxes diferenciades de sanejament: aigües pluvials, aigües industrials i aigües fecals. Les aigües pluvials entronquen a la xarxa corresponent existent en el polígon que desaiguen en el barranc del Gallo. Les aigües residuals (tant industrials com fecals) s'uneixen fora de les naus i es connecten a la canalització existent que condueix les aigües amb destinació a l'estació depuradora d'aigües residuals del polígon.  
Els residus generats s'agrupen i emmagatzemen en funció del gestor que arreplegue els dits residus.  
En les instal·lacions s'han adoptat tècniques considerades les millors tècniques disponibles encaminades principalment a reduir els consums d'aigua i energia, i la generació d'aigües residuals.  
ANNEX II  
Condicions de la declaració d'impacte ambiental  
1. Abans de l'inici de l'activitat de la indústria haurà d'obtenir-se la resolució dels tràmits referents a l'abocament d'aigües al barranc del Gallo del polígon industrial.  
2. El sistema de gestió ambiental ha d'incloure:  
a) L'establiment d'un programa d'identificació d'aquells punts o processos de l'activitat que puguen generar accidents de caràcter mediambiental. Una vegada identificats s'establiran els programes, mesures correctores o els protocols oportuns per tal de disminuir o eliminar aquests riscos.  
b) La informació al personal de la fàbrica necessària per a l'assumpció en tots els àmbits d'aquesta d'unes bones pràctiques mediambientals.  
3. A causa de la inclusió del polígon industrial en l'àmbit d'Ordenació dels Recursos Naturals de la Conca Hidrogràfica de l'Albufera (PORN) cal seguir els preceptes continguts en el Decret 96/1995 pel qual es va aprovar el dit Pla d'Ordenació, fomentant l'estalvi d'aigua, la correcció de les possibles fugues en canonades d'aigua potable, la possibilitat d'establir sistemes de reutilització del recurs, l'establiment de les mesures necessàries per a evitar abocaments directes o indirectes, l'eficaç tractament de l'aigua de la depuradora mitjançant la vigilància de l'efluent procedent de la fàbrica.  
A més, s'ha de tenir en compte el punt 7.2 del dit PORN referit a les activitats industrials i establir les mesures oportunes per a la seua consecució en els preceptes que s'apliquen a l'activitat proposada.  
4. Es vigilarà la possible aparició d'olors que puguen afectar la població i corregir els possibles focus en cas de l'aparició d'aquestes molèsties.  
5. S'estudiarà la possibilitat de reutilització de les aigües de rebuig del procés d'osmosi inversa.  
6. S'haurà d'evitar qualsevol activitat o risc que puga afectar la zona forestal pròxima.  
7. La fàbrica disminuirà el seu impacte sobre l'entorn per mitjà de l'ús de colors en sostres i façanes que faciliten el seu mimetisme. S'evitarà en l'adequació paisatgística de la fàbrica l'ús de gespes i s'optarà per efectuar plantacions amb varietats d'arbres i arbustos adaptats a la zona i es cobrirà el sòl amb graves, arenes o algun tipus d'encoixinament. S'emprarà preferentment en el regatge de zones verdes el regatge automatitzat d'alta freqüència.  
8. S'eliminarà qualsevol residu sòlid en paviments i màquines abans d'iniciar qualsevol procediment de neteja.  
9. S'ha d'establir un protocol d'actuació davant d'hipotètiques situacions de parada de l'EDAR i s'haurà d'implantar, si és el cas, les estructures necessàries que eviten abocaments sense depurar a llit públic.